b"\n_START_ARTICLE_\nDawit Isaak\n_START_SECTION_\nFengsling i Eritrea\n_START_PARAGRAPH_\nI Eritrea i september 2001 ble Isaak, sammen med en rekke andre eritreiske journalister arrestert fordi han skrev om en politisk gruppe som krevde demokratiske reformer i landet._NEWLINE_I april 2002 rapporterte CPJ (Committee to Protect Journalists) at han var innlagt p\xc3\xa5 sykehus for behandling av torturskader. Den eritreiske regjeringen benekter at han har blitt torturert men tillater ikke at han f\xc3\xa5r bes\xc3\xb8k. Dawit Isaak har ikke f\xc3\xa5tt noen tiltale og sitter fengslet uten dom.\n_START_SECTION_\nKampanje for frigivelse\n_START_PARAGRAPH_\nIsaak er adoptert som samvittighetsfange av Amnesty International._NEWLINE_I april 2009 underskrev sjefredakt\xc3\xb8rene i fire svenske avishus, Aftonbladet, Dagens Nyheter, Expressen og Svenska Dagbladet, et opprop om frigivelse av Isaak. Dette ble overlevert til den eritreiske ambassaden._NEWLINE_Kampanjen for frigivelse av Isaak har f\xc3\xa5tt over 200\xc2\xa0000 underskrifter, deriblant Benny Andersson, Bruce Springsteen og Clarence Clemons. Madonna viste p\xc3\xa5 en konsert i London at hun ogs\xc3\xa5 st\xc3\xb8tter kampanjen._NEWLINE_\xc3\x96rgryte IS' fans viste et banner om frigivelse av Isaak p\xc3\xa5 \xc3\x96rgrytes hjemmekamper i 2009. \xc3\x96rgryte IS fikk en bot p\xc3\xa5 10\xc2\xa0000 svenske kroner fra Sveriges fotballforbund for \xc3\xa5 gjort dette i en kamp mellom \xc3\x96rgryte og Hammarby IF fordi det i henhold til forbundets regler er forbudt med politiske ytringer fra tribunen."